**ELŐTERJESZTÉS**

**Körmend város Önkormányzata Képviselő-testülete 2016. február 24-i ülésére**

**Tárgy:** 2016. évi belső ellenőrzési terv

Tisztelt Képviselő-testület!

A belső ellenőrzési feladatok ellátása külső vállalkozással történő szerződés alapján történik.

A belső ellenőrzési feladat kiterjed az önkormányzatra és intézményeire, továbbá a társulások által fenntartott intézményekre is, tekintettel arra, hogy a Körmendi Közös Önkormányzati Hivatal látja el a gazdálkodási, könyvvezetési, beszámolási feladatokat.

A 2016. évi belső ellenőrzési terv vonatkozásában az alábbi javaslatot tesszük a képviselő-testületnek:

1. Áfa ellenőrzése a KEOP pályázatok – ivóvízminőség javítása, szennyvízhálózat építése – esetében a beruházás teljes időszakára vonatkozóan.
2. Teljes körű ÁFA bevallás és visszaigénylés ellenőrzése Körmend város Önkormányzatánál, a Körmendi Közös Önkormányzati Hivatalnál és Körmend város Gondnokságánál 2015. évet érintve.
3. Körmend Város Gondnoksága gazdálkodásának 2015. évi ellenőrzése, különösen bevételek teljesítésére a hátralékokra tekintettel, a kiadások esetében a vagyonkezeléssel kapcsolatos feladatokra, teljesítésekre. Az ellenőrzés kiterjed az iskolákra is, és a számviteli nyilvántartásokra.
4. A Körmendi Kulturális Központ, Múzeum és Könyvtár közművelődési szakterületének 2015. évi gazdálkodása a bevételek és kiadások teljesítése, és az ellátott feladatok tekintetében.

A 2015-ben meghatározott belső ellenőrzési feladatokat érintően az alábbi módosítást kérjük a Testülettől:

A feladatok közt szerepelt:

* a 2014. évi költségvetési támogatások elszámolása a 2014. évi költségvetési beszámolóban, tekintettel az intézmények adatszolgáltatásai alapján.
* és a követelések és kötelezettségek alakulásának vizsgálata a 2014. évi gazdálkodás tükrében.

E két feladattal kérjük csökkenteni a 2015. évre vonatkozóan előírtakat, mivel ezeket a területeket az év során a MÁK részletesen ellenőrizte a normatív elszámolások során.

**HATÁROZATI JAVASLAT**

I.

Körmend város Önkormányzata Képviselő-testülete a 2016. évi belső ellenőrzési tervében a következő feladatokat határozza meg:

1. Áfa ellenőrzése a KEOP pályázatok – ivóvízminőség javítása, szennyvízhálózat építése – esetében a beruházás teljes időszakára vonatkozóan.
2. Teljes körű ÁFA bevallás és visszaigénylés ellenőrzése Körmend város Önkormányzatánál, a Körmendi Közös Önkormányzati Hivatalnál és Körmend város Gondnokságánál 2015. évet érintve.
3. Körmend Város Gondnoksága gazdálkodásának 2015. évi ellenőrzése, különösen bevételek teljesítésére a hátralékokra tekintettel, a kiadások esetében a vagyonkezeléssel kapcsolatos feladatokra, teljesítésekre. Az ellenőrzés kiterjed az iskolákra is, és a számviteli nyilvántartásokra.
4. A Körmendi Kulturális Központ, Múzeum és Könyvtár közművelődési szakterületének 2015. évi gazdálkodása a bevételek és kiadások teljesítése, és az ellátott feladatok tekintetében.

II. Körmend város Önkormányzata Képviselő-testülete a 2015. évi belső ellenőrzési tervet akként módosítja, hogy abból elhagyásra kerülnek az alábbi feladatok:

* a 2014. évi költségvetési támogatások elszámolásának ellenőrzése a 2014. évi költségvetési beszámolóban, tekintettel az intézmények adatszolgáltatásai alapján.
* és a követelések és kötelezettségek alakulásának vizsgálata a 2014. évi gazdálkodás tükrében.

 Felelős: polgármester a szerződés megkötésére és az ellenőrzési program közlésére.

 Határidő: 2016. március 30

 Körmend, 2016. február 18.

 **Bebes István**

 **polgármester**